Sign in / Join .st0{fill:#34437F;} .st1{fill:#878787;} Wednesday, January 12, 2022 ikteb hawn… Fittex Appell mill-Arċisqof kontra "dak li qisu daħal xitan fih" Minn talk.mt January 12, 2022 talk.mt L-Arċisqof Charles Scicluna appella biex ma jitħalltux problemi pskoloġiċi ma' kwistjonijiet oħra li jikkonċernaw spirti ħżiena u ngħidu 'dak qisu daħal xitan fih'. Iddikjara li "wieħed irid jagħmel ħafna attenzjoni biex min ikollu problemi psikoloġiċi ma nagħmlulux it-tikketta li hu ppossedut". Waqt il-quddiesa ta' kuljum mill-Kurja, l-Arċisqof qal li ħafna mill-elementi iżjed jkunu ġejjin minn problemi psikoloġiċi. Għalhekk, qal, wieħed m'għandux jara x-xitan kullimkien, imma fl-istess ħin ma nistgħux ngħidu li x-xitan ma jeżistix jew li dawn huma ħmerijiet għax inkunu qed nilgħabu man-nar. Mons. Scicluna qal li huma l-eżorċisti l-esperti li jistgħu jagħtu dawl fuq kwistjonijiet li jikkonċernaw ix-xitan għaliex huma, permezz tad-delega tal-isqof, għandhom il-qawwa kollha tal-Knisja u tal-Mulej fuq l-ispirti ħżiena. L-Arċisqof qal li min iħossu mfixkel għandu jgħid it-talba tal-Missierna, fejn aħna nitolbu lill-Missier li tiġi saltnatu, li jaħfrilna dnubietna u jeħlisna minn kull deni. Spjega li l-kliem biex "jeħlisna minn kull deni" hija wkoll talba biex aħna nkunu meħlusa mill-ħakma tal-ħażin. Artiklu preċedenti Fl-ewwel diskors tiegħu fil-Parlament jitkellem dwar l-importanza tal-mobbiltà soċjali Artiklu li jmiss Għomru l-ħabs talli qatel u kiel persuna wara s-sess